
jedne noći jusuf je usnio čudan san. U snu je vidio kako su mu se poklonili 
Sunce i Mjesec i sa njima još jedanaest zvijezda. Kada se probudio; odmah 
je otišao svome ocu i rekao mu: 

“O oče moj, sanjao sam jedanaest zvijezda, i Sunce i Mjesec, i u snu sam 
ih vidio kako mi se pokloniše.” 

"Sinko moj/’ - reče mu otac - “ne kazuj svoga sna braći svojoj, da ti ne 
učine kakvu pakost. Gospodar tvoj će tebe odabrati, i tumačenju snova te 
naučiti. I milošću svojom tebe i jakubovu porodicu obasuti, kao što je prije 
obasuo pretke tvoje, Ibrahima i Ishaka. Gospodar tvoj, zaista, sve zna i 
mudar je.” 











Kako su dani prolazili, Jusufova braća 
po ocu počeše zavidjeti lusufu i njegovu 
bratu, jer im je izgledalo da su njih dvojica 
draži ocu od svih ostalih, kojih je bilo čitava 
skupina. U njima se pojavi zavist, pa se stadoše 
dogovarati da nešto učine kako bi zadobili očevo 
povjerenje. Jedan od njih predloži da ubiju Jusufa, ili ga u 
kakvu predjelu ostave, pa će se tada otac njima okrenuti i oni 
će dobri ljudi biti. Drugi, međutim, reče: 

“Ako baš hoćete da nešto učinite, onda Jusufa ne ubijte, već ga na 
dno nekog bunara bacite, uzet će ga kakva karavana.” 






3 




I tako skovaše plan kako da se otarase Jusufa. Dođoše pred oca i rekoše 
mu: 

“O oče naš, zašto sumnjaš u naša osjećanja prema Jusufu? Mi mu zaista 
želimo dobro. Pošalji ga sutra s nama da se zabavi i razonodi, mi ćemo ga, 
sigurno, čuvati." 

“Bit će mi doista žao ako ga odvedete, a plašim se da ga vuk ne pojede 
kad vi na njega ne budete pazili,” - odgovori im otac. 

“Kako će ga vuk pojesti a nas ovoliko!” - rekoše oni - "mi bismo tada bili 
zaista izgubljeni.” 



Kad otac pristane, oni odvedu Jusufa i bace ga na dno bunara. Uvečer 
dođu ocu svome plačući. 

“O oče naš,” - rekoše - "bili smo otišli da se trčemo, a Jusufa smo ostavili 
kod naših stvari, pa ga je vuk pojeo. Ti nam nećeš vjerovati, iako istinu 
govorimo." 

I donesoše njegovu košulju lažnom krvlju okrvavljenu. 

“U vašim dušama je ponikla zla misao” - reče im otac - “i ja se neću jadati. 
Od Allaha tražim pomoć protiv onoga što vi iznosite.” 





,uf bijaše bačen u bunar, naiđe tuda jedna karavana. Kad 
Radovaše se i poslaše svoga vodonošu da im donese 
i&\i vedro svoje u bunar, uzviknu: 
đndg dječaka!" 

sakrjše ga kao trgovačku robu. I čim im se ukaza prilika, 
eftiiWj )are - svega nekoliko groša. Jedva su čekali da ga 



Nedugo pošto % 
ugledaše bunar ^ 
vode. Kad ovaj s 
"Muštuluk! Evo j 
Oni uzeše Jusufa 
prodadoše ga za 
se oslobode. 




Jusufa kupi jedan čovjek iz Misira. Čim ga dovede, reče svojoj ženi da mu 
boravak kod njih učini prijatnim, dodavši da im može od koristi biti, a da 
ga mogu i posiniti, 

I tako je Allah Milostivi dao Jusufu lijepo mjesto na Zemlji i naučio ga 
tumačenju snova. Allah čini šta hoće, ali većina ljudi ne zna. 

Kad je Jusuf stasao, Allah ga je mudrošću i znanjem obdario. Tako On 
nagrađuje one koji dobra djela čine. 

Jusuf je tako bio ne samo znan i mudar, nego i veoma lijep, stasit mladić. 
Lijep poput najljepše djevojke. 




I dogodi se da se ona žena u čijoj je kući bio u njega zaljubi, i ne mogavši 
odoljeti, poče ga na grijeh navoditi, jednoga dana, kad su ostali sami u 
sobi, ona pozaključa sva vrata i reče mu: 

“Hodi!" 

“Sačuvaj Bože!” - uzviknu on - “vlasnik me moj lijepo pazi. Oni koji 
uzvrate zlom neće nikad uspjeti.” 

Kako je ona njega silno željela i navaljivala, to bi i on nju poželio da od 
Gospodara svoga nije opomenu ugledao. Zato potrča prema vratima, a i 
ona za njim, te mu razdera košulju straga. I baš u tom trenutku naiđe kraj 
vrata njen muž, i ona, da ga preduhitri, odmah reče: 

Kakvu kaznu 
zaslužuje onaj koji je 
htio da ženi tvojoj zlo 
učini, ako ne tamnicu ili 
kaznu bolnu?" 

"Ona je pokušala mene na grijeh 
navesti," - reče Jusuf. 

Uto se kraj vrata stvori i jedan njezin rođak 
koji reče da treba vidjeti košulju, pa ako je ona 
sprijeda razderana, onda ona govori istinu, a on 
neistinu, a ako je košulja njegova straga razderana, 
onda ona laže, a on govori istinu. 

Kad su pregledali košulju i vidjeli da je straga razderana, 
muž reče da je to jedno od ženskih lukavstava i da su 
lukavstva zaista velika. I naredi ženi da traži 
)štenje za grijeh, jer je zaista htjela zgriješiti. 



U gradu se brzo proču za taj događaj, pa žene počeše govorkati kako je 
upravnikova žena navraćala svoga momka na grijeh i u njega se bila ludo 
zagledala. Kad ona ču za njihova ogovaranja, posla po njih, te im pripremi 
divane i dade svakoj od njih po nož u ruku. I tada reče Jusufu da iziđe pred 
njih. 

Kad ga one ugledaše, toliko se zadiviše njegovoj ljepoti i po rukama svojim 
se porezaše: 

“Bože, Bože!” - uskliknuše - “ovo nije čovjek, ovo je anđeo plemeniti!” 











“E to vam je onaj zbog kojega ste me korile" 
- reče ona. “Istina je da sam htjela da ga na 
grijeh navratim, ali on se odupro. No, ako ne 
učini ono što od njega tražim, biće sigurno u 
tamnicu bačen i ponižen." 

“Gospodaru moj,” - zavapi Jusuf - “draža mi 
je tamnica od ovoga na što 
navraćaju! Ako Ti ne odvratiš od mene 
lukavstva njihova, ja mogu prema njima 
naklonost osjetiti i lahkomislen postati.” 

I Gospodar njegov usliša molbu njegovu i 
spasi ga lukavstva njihova. On, uistinu, sve 
čuje i zna. 

lako su se bili uvjerili da je Jusuf nedužan, njima na um pade da ga za neko 
vrijeme bace u tamnicu. 

Sa Jusufom su u tamnicu ušla još dva momka. Kako vidješe da je Jusuf 
veoma dobar i znan čovjek, to ga zamoliše da im protumači neke njihove 
snove: 

“Ja sam sanjao da 
“A, ja, opet,” - 

“Nijedan obrok hrane neće vam biti donesen 
a da vam ja prije ne kažem šta ćete dobiti" - 
reče jusuf. “To je samo dio onoga čemu me 
naučio moj Gospodar. Ja se klonim vjere 
naroda koji u Allaha ne vjeruje i koji onaj 
svijet ne priznaje, ja ispovijedam vjeru svojih 
predaka Ibrahima i Ishaka i Jakuba; nama ne 
priliči da ikoga Allahu smatramo ravnim. To 
je Allahova milost prema nama i ostalim 
ljudima, ali većina ljudi nije zahvalna. 

O drugovi moji u tamnici, ili su bolji 
raznorazni bogovi ili Allah, jedini i 
Svemoćni? 






- 

Oni kojima se, mimo Njega, klanjate samo su imena koja ste im nadjenuti 
vi i preci vaši, - Allah o njima nikakva dokaza nije objavio. Sud pripada 
jedino Allahu, a on je naredio da se klanjate samo Njemu. To je jedino 
prava vjera, ali većina ljudi ne zna.” 

Onda im Jusuf kaza šta znače njihovi snovi i reče da će jedan od njih 
gospodara svoga vinom pojiti, a da će drugi biti raspet i da će mu ptice 
glavu kljuvati. Pa onome za koga je znao da će biti spasen reče da ga 
spomene gospodaru svome, ne bi Ii ga iz tamnice izbavio. Ali, šejtan učini 
da on to zaboravi, i jusuf ostade u tamnici nekoliko godina. 

I dogodi se da jednog dana vladar te zemlje 
usni san u kojemu sedam mršavih krava pojede 
sedam debelih. I još usni sedam zelenih 
klasova i sedam drugih sasušenih. Onda 
pozove svoje velikaše i zatraži da mu te 
njegove snove protumače. 

"Zbrkanih li snova!” - rekoše oni - "mi snove 
ne znamo tumačiti.” 

Tu se zadesio i onaj momak koji je bio s 
Jusufom u tamnici i koji se spasio. Poslije toliko 
vremena, sjeti se Jusufa i reče: 

"ja ču vam protumačiti san, samo me 
pošaljite!” 

Tako on dođe kod Jusufa u tamnicu i zamoli ga 
da protumači san koji je vladar usnio, da bi se 
mogao vratiti ljudima i da bi oni saznali. 

Jusuf mu ispriča da taj san znači da če oni uzastopno sedam godina sijati i 
da ono što požanju treba da u klasu ostave, osim ono malo što će jesti, jer 
će poslije toga doći sedam teških godina koje će pojesti ono što je za njih 
pripremljeno, tako da će ostati jedino ono što je za sjetvu ostavljeno. Poslije 
toga će doći godina u kojoj će ljudima kiše biti u obilju i u kojoj će cijediti. 
Kad je čuo tumačenje svojih snova, vladar zapovijedi da mu dovedu Jusufa. 
Kad je vladarev izaslanik došao po Jusufa, on mu reče da se vrati svome 
gospodaru i da ga upita šta je sa onim ženama koje su ruke svoje porezale 
i čije spletke vlasnik njihov dobro zna. 




Vladar upita one žene šta se dogodilo kad su one Jusufa na grijeh navodile, 
a one odgovoriše da o tome ništa ružno ne znaju. Tada se javi upravnikova 
žena i potvrdi da je ona Jusufa na grijeh navraćala, i da je on istinu rekao. 
I dodade: 

“Ja ne pravdam sebe, ta duša je sklona zlu, osim one kojoj se Gospodar 
moj smiluje. Gospodar moj zaista prašta i samilostan je.” 

Pošto vidje da je Jusuf potpuno nevin, vladar reče: 

"Dovedite mi ga, uzet ću ga u svoju svitu.” 

A nakon razgovora sa njim, reče mu: 

“Ti ćeš od danas kod nas utjecajan biti." 

“Postavi me" - reče mu Jusuf - “da vodim brigu o 
stovarištima u zemlji, ja sam zaista čuvaran i znan.” 

I tako, milošću Allahovom, Jusuf dobi vlast u zemlji: 
boravio je ondje gdje je htio. Allah daje onome kome 
hoće i ne dopušta da propadne nagrada onima koji 
dobra djela čine. A nagrada na onom svijetu je bolja 
za one koji vjeruju i koji se grijeha čuvaju. 

Mudrost Uzvišenog Allaha tako učini da braća 
jusufova dođoše jusufu - on ih poznade a oni njega ne 




Kad ih je namirio hranom, reče im da mu dovedu brata koji je ostao sa 
njihovim ocem. A ako to ne učine, ne trebaju više dolaziti, niti će od njega 
više hrane dobiti. 



“Pobrinut ćemo se da ga nekako od oca njegova izmamimo, zaista ćemo 
tako postupiti" - rekoše oni. 

Jusuf reče momcima svojim da oni krišom stave njihove stvari u njihove 
tovare, pošto će ih oni, kad se vrate svojima, prepoznati i opet se povratiti. 
Kad su se vratili svome ocu, rekoše da više hrane neće dobiti ukoliko sa 
sobom ne dovedu i njihovog brata, kojega će oni zaista čuvati. 

"Zar da vam ga povjerim kao što sam prije povjerio brata njegova?" - reče 
on. ‘Ali, Allah je najbolji čuvar i On je najmilostiviji!” 

A kad oni otvoriše svoje tovare i nađoše da su im vraćene stvari koje su oni 
bili dali za hranu, rekoše: 

"O oče naš, šta možemo više poželjeti? Evo, vraćene su nam stvari naše, i 
hranom ćemo čeljad našu namiriti,' i brata našeg ćemo čuvati, a i jedan 
kamilin tovar hrane ćemo više dobiti; to je neznatan tovar.” 

“Ja ga s vama neću poslati” - reče “dok mi se tvrdo Allahom ne zakunete 
da ćete mi ga doista vratiti, osim ako ne nastradate." 

I pošto mu se oni zakleše, on reče: 

"Allah je jamac za ono što smo utanačili! 

0 sinovi moji, ne ulazite u jednu kapiju, već na razne kapije, a ja vas ne 
mogu spasiti od onoga što vam Allah odredi; moć pripada jedino Njemu, 
ja se u Njega uzdam, i neka se samo u Njega uzdaju oni koji se uzdaju!" 

1 kad uđoše onako kako im je otac njihov naredio, to im nimalo nije 
pomoglo da budu pošteđeni onoga što im je Allah bio odredio. 

Kad izađoše pred Jusufa, on privi na grudi brata svoga i reče: 

“Ja sam, doista, brat tvoj i ne žalosti se zbog onoga što su oni uradili.” 





I pošto ih namiri potrebnom hranom, stavi jednu čašu u tovar brata svoga, 
a poslije jedan glasnik stade vikati: 

“O karavano, vi ste doista kradljivci!" 

Oni im pristupiše i upitaše: 

“Šta to tražite?" 

“Tražimo vladarevu čašu” - odgovoriše. - “Ko je donese, dobit će kamilin 
tovar hrane. Ja za to jamčim!” 

“Allaha nam,” - rekoše oni - “vi znate da mi nismo došli da činimo nered 
na zemlji, i mi nismo kradljivci.” 

“A kakva mu je kazna ako ne govorite istinu?” - upitaše. 









“Kazna je onome u čijem se tovaru nađe - sam on" - 
odgovoriše “Eto tako mi kažnjavamo kradljivce." 
Milostivi Gospodar bijaše poučio Jusufa kako tu varku 
da izvede, jer on po vladarevu zakonu nije mogao da 
uzme kao roba brata svoga, ali je mogao Allahovim 
dopuštenjem. Allah uzvisuje koga hoće, a nad svakim 
znalcem ima još znaniji. 

I Jusuf poče pregledati vreće njihove, prije vreće brata 
svoga, a onda izvadi čašu iz vreće brata svoga. 

“Ako je on ukrao", - rekoše oni -, “pa i prije je brat 
njegov krao!” 





Jusuf im ne reče ništa. 

"Vi ste u gorem položaju” - pomisli u sebi - “a Allah dobro zna kako je 
bilo to o čemu govorite." 

“O upravniče," - rekoše oni - "on ima vrlo stara oca, pa uzmi jednog od 
nas umjesto njega! Mi vidimo da si dobar čovjek." 

“Sačuvaj Bože," - reče "da uzmemo nekog drugog do onoga u kojeg smo 
naš predmet našli! Tada bismo zaista bili nepravedni!" 

I kad izgubiše svaku nadu, odvojiše se u stranu da se posavjetuju. 

"Zar ne znate” - reče 
najstariji među njima - “da ste se 
ocu svom Allahom zakleli, a i prije 
Jusufa upropastili. Neću napustiti ovu 
zemlju dok mi to otac moj ne dozvoli ili dok 
Allah u moju korist ne presudi, a On je Sudija 
najbolji. 

Vratite se svome ocu pa recite: O oče naš, sin tvoj je 
ukrao; mi tvrdimo samo ono što smo vidjeli, a mi se nismo 
mogli onoga što je suđeno sačuvati. Pitaj grad u kojem i 
boravsmo i karavanu s kojom dođosmo. Mi zaista govorimo istinu!' 

“Nije tako" - reče Jakub - “u dušama vašim je ponikla zla misao, i ja se neću 
jadati, nadam se da će mi Allah sve vratiti; uistinu On sve zna i mudar je.” 

I okrenu se od njih i reče: 

“O Jusufe, tugo moja!” - a oči su mu bile pobijeljele od jada; bio je vrlo 
potišten. 

“Allaha nam,” - rekoše oni - “ti toliko spominješ Jusufa da ćeš teško oboljeti 
ili umrijeti!” 

"Ja tugu svoju i jad svoj pred Allaha iznosim, a od Allaha znam ono što vi 
ne znate" - reče on. 










“O sinovi moji, idite i raspitajte se za Jusufa i brata njegova, i ne gubite 
nadu u milost Allahovu; samo nevjernici gube nadu u Allahovu milost! 

I kad oni iziđoše pred jusufa, rekoše: 

“O upravniče, i nas i čeljad našu pritisla je nevolja; donijeli smo malo 
vrijedne stvari, ali ti nam podaj punu mjeru i udjeli nam milostinju, jer Allah 
r~ doista nagrađuje one koji milostinju udjeljuju.” 

“A znate li” - upita on - “šta ste s jusufom i bratom njegovim nepromišljen 
uradili?” 

“A da ti nisi, uistinu, |usuf?" - povikaše oni. 

“Da, ja sam Jusuf, a ovo je brat moj, Allah nam je milost darovao; ko se) 
bude Allaha bojao i ko strpljiv bude bio - pa, Allah, uistinu, neće đopustitT 
da propadne nagrada onima koji dobra djela čine." ^ 

"Allaha nam," - rekoše oni - "Allah/te je nad nama uzvisio, mi smo zaista 



zgriješili." 






"Ja vas sada neću koriti" - reče. “Allah će vam oprostiti, od milostivih On 
je najmilostiviji! 

Ovu košulju moju odnesite i na lice moga oca je stavite, on će progledati, 
i svu čeljad svoju mi dovedite!" 

I kada karavana napusti Misir, otac njihov reče: 

"Ja zbilja osjećam miris Jusufov, samo ne recite da sam pomatušio." 
"Allaha nam,” - rekoše oni - "ti i sada kao i prije griješiš.” 

A kad glasonoša radosne vijesti dođe, on stavi košulju na lice njegovo i on 
progleda. 

"Zar vam to ne rekoh” - reče - “da ja znam od Allaha ono što vi ne znate.” 
“O oče naš,” - rekoše oni - “zamoli da nam se grijesi oproste, mi smo, 
zaista, zgriješili.” 

“Zamolit ću Gospodara svoga da vam oprosti” - odgovori on - "jer On 
prašta i On je milostiv.” 

I kad iziđoše pred Jusufa, on privi roditelje svoje na grudi i reče: 
“Nastanite se u Misiru, svakog straha, ako Bog da, oslobođeni!" 





I on roditelje svoje postavi na prijesto 
i oni mu se svi pokloniše, pa on reče: 
“O oče moj, ovo je tumačenje moga 
sna nekadašnjeg, Gospodar moj ga 
je ispunio. AIlah je bio dobar prema 
meni kad me je iz tamnice izbavio i 
vas iz pustinje doveo, nakon što je 
šejtan između mene i braće moje bio 
razdor posijao; Gospodar moj je 
zaista milostiv onome kome On 
hoće, i On, zaista, sve zna i mudar 

Gospodaru moj, Ti si mi dao dio vlasti i naučio me 
tumačenju nekih snova! O Stvoritelju nebesa i Zemlje, Ti 
si Zaštitnik moj i na ovom i na onom svijetu; daj da 
umrem kao musliman i pridruži me onima koji su dobri!” 

U Jusufu i braći njegovoj nalaze se pouke za sve koji se 
raspituju. 

